Няўважлівае стаўленне да дакументаў прывяло да праблем пры перасячэнні граніцы
У першыя выхадныя дні лета беларускія пагранічнікі выявілі 15 парушальнікаў пагранічнага заканадаўства, якія пры выездзе з Беларусі прад'явілі несапраўдныя дакументы.
Таму і не здолелі перасеч дзяржаўную граніцу двое ўкраінцаў і 13 беларусаў.
У пункце пропуску «Бераставіца» паспадзяваўся на «авось» жыхар Гродзеншчыны, 1994 года нараджэння, прад'явіўшы пагранічнікам сапсаваны вільгаццю пашпарт, дзе дрэнна праглядваліся пячаткі і штампы. Дакумент быў прызнаны несапраўдным, паездка сарвалася.
Па гэтай жа прычыне не здолеў выехаць за граніцу і жыхар Пінску. Яго фатаграфія ў пашпарце была сапсавана вадой і не падлягала ідэнтыфікацыі. Гэта здарылася ў пункце пропуску "Невель".
Інфармацыя пра тое, што неабходна своечасова мяняць дакументы пасля заключэння шлюбу і змены дзявочага прозвішча, гучала неаднаразова, але тры беларускі яе праігнаравалі і засталіся дома. А ў пункце пропуску «Макраны» жыхар Пружанскага раёну прад'явіў дакумент, тэрмін дзеяння якога скончыўся 12 гадоў таму.
Двое грамадзян Украіны пры праходжанні пагранічнага кантролю на выезд з Беларусі прад'явілі не пашпарты, а ID-карты, наяўнасць якіх заканадаўча не дае права перасякаць беларускую граніцу. Няведанне закона не вызваляе ад адказнасці, і грамадзяне Украіны, акрамя штрафу, будуць прыцягнуты да адміністрацыйнай адказнасці за парушэнне правілаў знаходжання ў Рэспубліцы Беларусь (арт. 23.55 КаАП).
Што да беларусаў, то яны будуць пакараны ў адміністрацыйным парадку за парушэнне рэжыму граніцы (арт. 23.31 КаАП).
Каб такое не паўтарылася з іншымі грамадзянамі, Дзяржпагранкамітэт настойліва рэкамендуе пры планаванні паездак уважліва правяраць стан сваіх дакументаў на прадмет іх сапраўднасці.
Усе навіны ЧЫТАЙЦЕ ТАКСАМА
Грамадзянін Малдовы затрыманы недалёка ад граніцы
Уступілі ў сілу прысуды суда ў дачыненні да супрацоўніц турфірмы, якія фіктыўна афармлялі запрашэнні для замежнікаў
Прысуды памагатым незаконнай міграцыі: ад трох і больш гадоў пазбаўлення волі
Непаважлівае стаўленне да дакументаў прывяло да праблем на граніцы
Двое грамадзян Расіі затрыманы з наркатычным рэчывам
Грамадзяне Эквадора і Расіі затрыманы недалёка ад граніцы